Wolfgang Holzmair

Wolfgang Holzmair (født 1952 i Vöcklabruck) er en østerriksk sanger (baryton).

 Liv og virke 
Holzmair er utdannet ved Universität für Musik und darstellende Kunst Wien, der han studerte sang med Hilde Rössel-Majdan og Lied med Erik Werba.

Holzmair gjorde seg spesielt bemerket som lied-, konsert- og oratoriesanger. Leif Ove Andsnes omtalte ham som en av Europas ledende Lied-sangere. Han holdt konserter over hele verden, blant annet ved Risør Kammermusikkfest, Bregenzer Festspiele og Carinthischer Sommer. Han samarbeidet ofte med pianister som Imogen Cooper, Till Fellner, Russell Ryan, Roger Vignoles og Gerard Wyss. 

Holzmair samarbeidet med ledende orkestra, som Gewandhausorchester Leipzig, Israel Philharmonic Orchestra, Berlinfilharmonien, Cleveland Orchestra og Wiener Symphoniker og deres berømte dirigenter. 

Han var også aktiv på opera-scenene, og hadde roller som Enrico i L'isola disabitata, greven i Capriccio, taleren i tempelet i Tryllefløyten og tittelrollen i Daniel Schnyders Casanova.

Holzmair er professor i Lied og Oratorium ved MozarteumO.Univ.Prof. Mag. Wolfgang Holzmair Univ.Prof. für Lied und Oratorium, moz.ac.at og gir mesterklasser i Europa og Nord-Amerika. Blant elevene kan nevnes Christiane Karg, Anja Schlosser, Cordula SchusterCordula Schuster, Biographie , cordula-schuster.com'', Andrè Schuen og Matthias Winckhler.

 Referanser 

 Eksterne lenker 
 Holzmairs nettsider

Kategori:Østerrikske operasangere
Kategori:Barytoner
Kategori:Personer fra Bezirk Vöcklabruck